**ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή, 03/08/2015**

ΝΟΜΟΣ ΑΤΤΙΚΗΣ

**ΔΗΜΟΣ ΑΓΙΑΣ ΠΑΡΑΣΚΕΥΗΣ Αρ. Πρωτ.: 26255**

ΓΡΑΦΕΙΟ ΔΗΜΑΡΧΟΥ

**ΠΡΟΣ:**

Τον Πρόεδρο του Δημοτικού Συμβουλίου

**ΘΕΜΑ:** Συζήτηση και λήψη απόφασης για τον αποκλεισμό της κυκλοφορίας οχημάτων επί της οδού Γιαβάση και συγκεκριμένα στο τμήμα της από την οδό Ηρώων Πολυτεχνείου ως την οδό Στρ. Τόμπρα.

Η Δημοτική Αρχή, με στόχο την εύρυθμη και ασφαλή λειτουργία της Κεντρικής Πλατείας, στην οποία κατά τη θερινή περίοδο αυξάνονται σημαντικά οι επισκέπτες, προτείνει τη δοκιμαστική εφαρμογή του αποκλεισμού της κυκλοφορίας οχημάτων και της απαγόρευσης της στάθμευσης επί της οδού Γιαβάση, και συγκεκριμένα στο τμήμα της από την οδό Ηρώων Πολυτεχνείου ως την οδό Στρ. Τόμπρα.

Το μέτρο αυτό θα μπορούσε να εφαρμοστεί ενδεικτικά ή μετά τις 7.00 μ.μ. κάθε βράδυ ή μετά τις 7.00μ.μ. από την Παρασκευή ως την Κυριακή ή συνεχόμενα από τις 7.00 μ. μ. την Παρασκευή ως τις 7:00 π.μ. τη Δευτέρα.

Η εκτροπή της κυκλοφορίας θα γίνεται μέσω των οδών Ηρώων Πολυτεχνείου και Στρ. Τόμπρα μετά τη σύμφωνη γνώμη του ΟΑΣΑ και της Διεύθυνσης της Τροχαίας.

Παρακαλούνται τα μέλη του Δημοτικού Συμβουλίου να εγκρίνουν τη δοκιμαστική εφαρμογή του μέτρου και να αποφασίσουν τη χρονική περίοδο, τις μέρες και τις ώρες εφαρμογής.

Ο Δήμαρχος

Ιωάννης E. Σταθόπουλος