# 

# ΕΛΛΗΝΙΚΗ ΔΗΜΟΚΡΑΤΙΑ Αγ. Παρασκευή 20 - 07 - 2015

##### ΝΟΜΟΣ ΑΤΤΙΚΗΣ

ΔΗΜΟΣ ΑΓΙΑΣ ΠΑΡΑΣΚΕΥΗΣΑρ. Πρωτ.: 24487

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜ.ΕΡΓΩΝ ΥΠΟΔΟΜΗΣ

Πληρ: Γ. Παπαγεωργίου

Δνση: Λ. Μεσογείων 415-417

15343 Αγ. Παρασκευή

Τηλ.: 213 2004564

FAX: 213 2004513

ΠΡΟΣ : κ.κ. Πρόεδρο και

Μέλη Δημοτικού Συμβουλίου

ΘΕΜΑ: Λήψη απόφασης για παράταση προθεσμίας περαίωσης του έργου

«ΠΑΡΕΜΒΑΣΕΙΣ ΣΕ ΚΟΙΝΟΧΡΗΣΤΟΥΣ ΧΩΡΟΥΣ»

Α. ΙΣΤΟΡΙΚΟ ΕΡΓΟΥ

Η υπ’αριθμ. 49/2013 μελέτη για την κατασκευή του έργου «ΠΑΡΕΜΒΑΣΕΙΣ ΣΕ ΚΟΙΝΟΧΡΗΣΤΟΥΣ ΧΩΡΟΥΣ».

Η υπ’αριθμ. 368/2013 απόφαση της Οικονομικής Επιτροπής με την οποία καταρτίσθηκαν οι όροι δημοπράτησης, η έγκριση της μελέτης και των τευχών δημοπράτησης του έργου «ΠΑΡΕΜΒΑΣΕΙΣ ΣΕ ΚΟΙΝΟΧΡΗΣΤΟΥΣ ΧΩΡΟΥΣ» προϋπολογισμού 250.000,00€ ΕΥΡΩ συμπεριλαμβανομένου ΦΠΑ 23%.

Η υπ’αριθμ.121/2014 απόφαση της Οικονομικής Επιτροπής με την οποία εγκρίθηκε το αποτέλεσμα της δημοπρασίας του εν θέματι έργου και κατακυρώθηκε το αποτέλεσμά της στην ατομική εργοληπτική επιχείρηση «ΕΥΑΓΓΕΛΙΑ ΚΟΥΤΡΟΥΛΑΚΗ», η οποία ανακηρύχτηκε μειοδότρια με μέση προσφερθείσα έκπτωση 48,24% και με την οποία επίσης εξουσιοδοτήθηκε ο Δήμαρχος για την υπογραφή της σχετικής σύμβασης.

Το υπ’ αριθμ. πρωτ. 21892/10-06-2014 έγγραφο του Δήμου Αγίας Παρασκευής, με το οποίο διαβιβάστηκε η ως άνω απόφαση της Οικονομικής Επιτροπής του Δήμου Αγίας Παρασκευής στην Αποκεντρωμένη Διοίκηση Αττικής.

Η υπ’ αριθμ. 39821/29381/10-07-2014 απόφαση του Γενικού Γραμματέα Αποκεντρωμένης Διοίκησης Αττικής, με την οποία εγκρίθηκε η ως άνω απόφαση της Οικονομικής Επιτροπής.

Η υπ’αριθμ.09/2015 απόφαση της Οικονομικής Επιτροπής με την οποία εγκρίθηκαν τα επικαιροποιημένα δικαιολογητικά και εκλήθη η Ανάδοχος για την υπογραφή της σύμβασης.

Το υπ’ αριθμ. πρωτ. 2116/22-01-2015 έγγραφο του Δήμου Αγίας Παρασκευής, με το οποίο κοινοποιήθηκαν οι υπ’ αριθμ. 121/2014 και 09/2015 αποφάσεις της Οικονομικής Επιτροπής στην Ανάδοχο και εκλήθη η τελευταία να προσέλθει στο Δημοτικό κατάστημα για την υπογραφή της εργολαβικής σύμβασης.

Η υπ’ αριθμ. 23/2015 απόφαση της Οικονομικής Επιτροπής περί δέσμευσης πιστώσεων προϋπολογισμού Δήμου Αγίας Παρασκευής οικονομικού έτους 2015.

Το έργο προβλέπεται στο Τεχνικό Πρόγραμμα Οικ. έτους 2015 σε βάρος της πίστωσης με Κ.Α. 30.7341.51.

Το έργο χρηματοδοτείται από πιστώσεις της πράξης «ΕΞΟΙΚΟΝΟΜΗΣΗ ΕΝΕΡΓΕΙΑΣ ΑΓΙΑΣ ΠΑΡΑΣΚΕΥΗΣ», η οποία χρηματοδοτείται από πιστώσεις του Προγράμματος Δημοσίων Επενδύσεων (αρ. εναρ. έργου 2012ΣΕ06180012)

Το έργο εκτελείται βάσει της υπ’αρ.πρωτ. 5432/25-02-2015 σύμβασης, μεταξύ «Δήμου Αγίας Παρασκευής» και αναδόχου «ΕΥΑΓΓΕΛΙΑ ΚΟΥΤΡΟΥΛΑΚΗ», ποσού 129.406,26 € (με ΦΠΑ 23%).

Η συμβατική προθεσμία περαίωσης του έργου είναι στις 25-08-2015.

#### Β. ΠΑΡΑΤΑΣΗ ΠΡΟΘΕΣΜΙΑΣ

Ο Ανάδοχος με το υπ.άρ.24098/16-07-2015 έγγραφό του αιτείται συνολική παράταση για την ολοκλήρωση των συμβατικών εργασιών έως την 25-12-2015 για τους λόγους που αναφέρει στην αίτησή του (τελικές εγκρίσεις φορέων, τραπεζική αργία, διακοπές Αυγούστου).

Η Τεχνική Υπηρεσία μετά την εξέταση της αίτησης, και σύμφωνα με το άρθρο 48 του Ν.3669/2008, εισηγείται την παράταση της συνολικής προθεσμίας μέχρι και την 15-10-2015, για τους κατωτέρω λόγους που έχουν προκαλέσει καθυστέρηση στην εξέλιξη των εργασιών:

* Ολοκλήρωση εγκρίσεων που είναι προαπαιτούμενες για την κατασκευή του έργου από φορείς όπως το Συμβούλιο Αρχιτεκτονικής, Β’ Εφορεία Προϊστορικών κ’ Κλασσικών Αρχαιοτήτων,1η Εφορεία Βυζαντινών Αρχαιοτήτων (Εφορεία Αρχαιοτήτων Αθηνών), Εφορεία Νεωτέρων Μνημείων. Η πλέον πρόσφατη έγκριση φέρει ημερομηνία 28-05-2015.
* Η τραπεζική αργία και το capital control ( ισχύει ακόμα σήμερα), που επιβλήθηκαν στις 29-06-2015, με αποτέλεσμα την ουσιαστική διακοπή της κατασκευής του έργου λόγω έλλειψης ρευστότητας.

Παρακαλούμε για τη λήψη σχετικής απόφασης παράτασης της συνολικής προθεσμίας του έργου «ΤΡΟΠΟΠΟΙΗΣΗ ΑΝΑΠΛΑΣΗΣ ΚΑΙ ΑΝΑΔΕΙΞΗΣ ΙΣΤΟΡΙΚΟΥ ΚΕΝΤΡΟΥ ΤΗΣ ΠΟΛΗΣ», έως και την 15-10-2015.

Συνημμένα :Η υπ’αρ.πρωτ.24098/16-07-2015

αίτηση αναδόχου

Ο ΑΝΤΙΔΗΜΑΡΧΟΣ

ΤΕΧΝΙΚΩΝ ΥΠΗΡΕΣΙΩΝ

ΕΛΙΣΑΒΕΤ ΠΕΤΣΑΤΩΔΗ