|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | | **Αγ. Παρασκευή, 31/07/2015** |
| **ΝΟΜΟΣ ΑΤΤΙΚΗΣ** | | **Αρ. Πρωτ.:26177** |
| **ΔΗΜΟΣ ΑΓΙΑΣ ΠΑΡΑΣΚΕΥΗΣ** | |  |
| **Δ/νση Εξυπηρέτησης του Πολίτη**  **& Διοικητικών Υπηρεσιών** | | **ΠΡΟΣ: Τον Πρόεδρο του**  **Δημοτικού Συμβουλίου** |
| **Τμήμα Διοίκησης, Τοπικής Ανάπτυξης**  **& Ανθρώπινου Δυναμικού** | |  |
| Πληροφορίες: | Π.Τύπα |
| Τηλέφωνο: | 2132004562 |
| Fax: | 2132004585 |

ΘΕΜΑ: Συμπλήρωση της 184/30-6-2015 απόφασης του Δημοτικού Συμβουλίου

Με την με αριθμό 184/30-06-2015 απόφαση του Δημοτικού Συμβουλίου που αφορά «Παράταση συμβάσεων προσωπικού σύμφωνα με τις διατάξεις του άρθρου 49 του ν.4325/2015» αποφασίστηκε α) η παράταση συμβάσεων εργασίας ορισμένου χρόνου συνολικού αριθμού 16 ατόμων, για όσες συμβάσεις ήταν ενεργές, και β) η σύναψη ατομικών συμβάσεων μίσθωσης έργου συνολικού αριθμού 18 ατόμων, για όσες συμβάσεις μίσθωσης εργασίας ορισμένου χρόνου έληξαν πρόσφατα και πριν τη δημοσίευση του ν. 4325/2015.

Με το με αριθμό πρωτοκόλλου 51212/28270/29-07-2015 έγγραφό της Αποκεντρωμένης Διοίκησης Αττικής, ζητείται η διόρθωση της ανωτέρω απόφασης και η συμπλήρωσή της με όλα εκείνα τα στοιχεία από οποία προκύπτει η αρχική πρόσληψη των ανωτέρω ατόμων.

Καταρχήν οι εν λόγω προσλήψεις αφορούσαν προσλήψεις προσωπικού ιδιωτικού δικαίου ορισμένου χρόνου ανταποδοτικού χαρακτήρα διάρκειας οκτώ μηνών.

Το Δημοτικό Συμβούλιο με την αρ.31/2014 απόφασή του ενέκρινε την πρόσληψη προσωπικού συνολικού αριθμού σαράντα (40) ατόμων για κάλυψη των αναγκών της καθαριότητας και δημοτικού κοιμητηρίου συνολικής διάρκειας σύμβασης οκτώ (8) μηνών, από τα οποία τα τριάντα επτά ( 37) άτομα αφορούσαν την υπηρεσία καθαριότητας. Η ανωτέρω απόφαση στάλθηκε στην Αποκεντρωμένη Διοίκηση Αττικής , η οποία με το 8353/6981/12-02-2014 έγγραφό της (εισηγητική έκθεση) προς το Υπουργείο Εσωτερικών συναίνεσε για την πραγματοποίηση των ανωτέρω προσλήψεων. Με το με αριθμό 5276/17-04-2014 έγγραφο του Υπουργείου Εσωτερικών εγκρίθηκε η πρόσληψη σαράντα (40) ατόμων με σχέση εργασίας ιδιωτικού δικαίου ορισμένου χρόνου ανταποδοτικού χαρακτήρα. Με την με αριθμό 216/2014 απόφαση του Δημοτικού Συμβουλίου αποφασίστηκε η κατανομή προσωπικού ιδιωτικού δικαίου ορισμένου χρόνου ανταποδοτικού χαρακτήρα ανά αριθμό και ειδικότητες η οποία τροποποιείται με την με αριθμό 231/2014 απόφαση του Δημοτικού Συμβουλίου και η οποία επίσης τροποποιείται με την με αριθμό 306/2014 απόφαση Δημοτικού Συμβουλίου.

Κατόπιν των ανωτέρω ο Δήμος μας προχώρησε στην έκδοση των ανακοινώσεων (ΣΟΧ1 και ΣΟΧ2) προκειμένου να προσλάβει το ανωτέρω προσωπικό.

Όσον αφορά τις ακριβείς ημερομηνίες λήξης των συμβάσεων:

Α) Για το προσωπικό για το οποίο ζητείται η παράταση (16 άτομα), η συμβάσεις λήγουν ως εξής:

|  |  |  |  |
| --- | --- | --- | --- |
| **Α.Α** | **Υπηρεσία καθαριότητας** | **Αριθμός ατόμων των οποίων θα παραταθεί η σύμβαση** | **Ημερομηνία λήξης παράτασης σύμβασης** |
| 1 | ΥΕ Εργάτες Καθαριότητας | 9 | 01/09/2015 |
| 2 | ΔΕ Οδηγοί | 3 | 01/09/2015 |
| 3 | ΔΕ Χειριστές Μηχανημάτων Έργου | 2 | 01/09/2015 |
| 4 | ΔΕ Μηχανοτεχνιτών Αυτοκινήτων | 2 | 01/09/2015 |
|  | ΣΥΝΟΛΟ ΥΠΑΛΛΗΛΩΝ | 16 |  |

Β)Για τα άτομα που ζητείταιη σύναψη ατομικών συμβάσεων μίσθωσης έργου οι συμβάσεις τους έληξαν ως εξής:

|  |  |  |  |
| --- | --- | --- | --- |
| **Α.Α** | **Υπηρεσία Καθαριότητας** | **Αριθμός φυσικών προσώπων με τα οποία θα συναφθεί ατομική σύμβαση μίσθωσης έργου** | **Ημερομηνία λήξης παράτασης σύμβασης** |
| 1 | ΥΕ Εργάτες Καθαριότητας | 8 | 10/04/2015 |
| 2 | ΥΕ Εργάτες Καθαριότητας | 6 | 24/04/2015 |
| 4 | ΥΕ Εργάτες Καθαριότητας | 1 | 27/04/2015 |
| 5 | ΔΕ Οδηγοί | 2 | 10/4/2015 |
| 6 | ΔΕ Χειριστές Μηχανημάτων Έργου | 1 | 31/ 03 /2015 |
|  | ΣΥΝΟΛΟ ΦΥΣΙΚΩΝ ΠΡΟΣΩΠΩΝ | 18 |  |

Λαμβάνοντας υπόψη τα ανωτέρω παρακαλούμε για τη διόρθωση της αρ.184/30-06-2015 απόφασης του Δημοτικού Συμβουλίου και τη συμπλήρωση της σύμφωνα με τα ανωτέρω.

Ο ΔΗΜΑΡΧΟΣ

ΑΚΡΙΒΕΣ ΑΝΤΙΓΡΑΦΟ

ΑΓΙΑ ΠΑΡΑΣΚΕΥΗ

ΜΕ ΕΝΤΟΛΗ ΔΗΜΑΡΧΟΥ ΙΩΑΝΝΗΣ ΣΤΑΘΟΠΟΥΛΟΣ